
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/569/ 08.12.2010 


AVIZ
asupra  Propunerii legislative privind modificarea şi completarea Legii nr. 330/2009 privind salarizarea unitară a personalului plătit din fonduri publice

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu Propunerea legislativă privind modificarea şi completarea Legii nr. 330/2009 privind salarizarea unitară a personalului plătit din fonduri publice Pl. - x nr. 785 din 29 noiembrie 2010, şi înregistrată la Comisie cu nr.30/569/02.12.2010.

Senatul a respins această iniţiativă legislativă în şedinţa din 24 noiembrie 2010, în în calitate de primă Cameră sesizată. Sub raport de conţinutul său, propunerea legislativă este de competenţa decizională a  Camerei Deputaţilor.
Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă mai sus menţionată, în şedinţa din 7 decembrie  2010.

Membrii Comisei au analizat iniţiativa legislativă, ţinând cont de avizul favorabil al Consiliului Legislativ, nr. 349/05.07.2010, de avizul negativ nr. 1487 al Consiliului Economic şi Social, emis la data de 28 iunie2010, precum şi de Punctul de vedere al Guvernului, transmis cu nr. 2082 din data de 09.08.2010, ce nu susţine adoptarea  acestei iniţiative legislative.

În urma dezbaterilor, membrii Comisiei au hotărât, cu unanimitate de voturi, avizarea negativă a propunerii legislative întrucât, în prezent, Guvernul a transmis  Parlamentului Proiectul Legii cadru privind salarizarea unitară a personalului plătit din fonduri publice,  iniţiativă ce prevede abrogarea Legii 330/2009. 


Sub raport de obiectul şi conţinutul său propunerea legislativă face parte din categoria legilor ordinare.




         PREŞEDINTE,

Raluca TURCAN

